stanford-oval/wikipedia huggingface dataset:
Troublemaker
מיקומי שיא

|   ‏‏‏  מצעדים ודירוגים (2012–13)> מדינה |   ‏‏‏  מצעדים ודירוגים (2012–13)> מצעד |   ‏‏‏  מצעדים ודירוגים (2012–13)> מיקום שיא |   ‏‏‏  מצעדים ודירוגים (2012–13)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אוסטרליה | מצעד הסינגלים האוסטרלי | 4 |  |
|  איטליה | מצעד הסינגלים האיטלקי | 14 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 25 |  |
|  ארצות הברית | מיינסטרים טופ 40 | 10 |  |
|  בולגריה | BAMP | 2 |  |
|  גרמניה | GfK – טופ 100 | 2 |  |
|  דנמרק | היטליסטן | 13 |  |
|  הולנד | מצעד 40 הסינגלים ההולנדיים | 66 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 5 |  |
|  יפן | יפן הוט 100 | 4 |  |
|  ישראל | מדיה פורסט ישראל | 8 |  |
|  לוקסמבורג | בילבורד | 2 |  |
|  ניו זילנד | המצעד הניו זילנדי הרשמי | 5 |  |
|  סלובקיה | ČNS IFPI | 5 |  |
|  ספרד | PROMUSICAE | 19 |  |
|  סקוטלנד | מצעד הסינגלים הסקוטי | 1 |  |
|  פינלנד | המצעדים הפיניים הרשמיים | 12 |  |
|  פלנדריה | אולטראטופ 50 | 25 |  |
|  צ'כיה | ČNS IFPI | 3 |  |
|  צרפת | SNEP | 41 |  |
|  קנדה | קנדה הוט 100 | 15 |  |
|  שוודיה | סוורייטופליסטן | 31 |  |
|  שווייץ | המצעד השווייצרי | 8 |  |
|   ‏‏‏  מצעדי סוף-שנה (2012)> מדינה |   ‏‏‏  מצעדי סוף-שנה (2012)> מצעד |   ‏‏‏  מצעדי סוף-שנה (2012)> מיקום שיא |   ‏‏‏  מצעדי סוף-שנה (2012)>  |
| --- | --- | --- | --- |
|  הונגריה | Rádiós Top 40 | 50 |  |
|  הממלכה המאוחדת | מצעד הסינגלים הבריטי | 29 |  |
הערות שוליים

↑  "Flo Rida Collabo was 'Kind of Easy', Olly Murs Says". MTV. Viacom. 2012-10-01. נבדק ב-2012-10-02.
↑  Corner, Lewis (1 באוקטובר 2012). "Olly Murs: "It was easy getting Flo Rida on new single Troublemaker"". דיגיטל ספיי. נבדק ב-2 באוקטובר 2012. {{cite web}}:  (עזרה)
↑  Eames, Tom (26 בספטמבר 2012). "Flo Rida crowned best-selling UK singles artist of 2012". דיגיטל ספיי. נבדק ב-5 באוקטובר 2012. {{cite web}}:  (עזרה)
↑  "Olly Murs Fans Praise "Awesome" New Song 'Troublemaker' After First Play On Capital". The Capital FM Network. 2012-11-08. נבדק ב-2013-01-17.
↑  "Olly Murs Unveils Live Performance Of New Song 'Troublemaker' – Video". The Capital FM Network. 9 בנובמבר 2012. נבדק ב-17 בינואר 2013. {{cite web}}:  (עזרה)
↑  Maynard, Trent (8 בנובמבר 2012). "Watch a live video of his upcoming single". 4Music. (Channel 4 / The Box). נבדק ב-17 בינואר 2013. {{cite web}}:  (עזרה)
אדם וילהלם מולטקה

אדם וילהלם, רוזן מולטקה (בדנית: Adam Wilhelm Moltke;‏ 25 באוגוסט 1785 – 15 בפברואר 1864) היה ראש ממשלת דנמרק הראשון. כיהן בשנים 1848 – 1852 והיה הראשון בתפקיד זה שכיהן במסגרת המונרכיה החוקתית הדנית שכוננה ב-1848 ונחתמה כחוקת דנמרק ב-5 ביוני 1849 על ידי פרדריק השביעי, מלך דנמרק.
ראשית חייו

אדם וילהלם מולטקה נולד בטירת אייסידלסבורג שבאי פין כבנו של יואכים גודסקה מולטקה, שכיהן כיושב ראש המועצה המלכותית של דנמרק (תפקיד שקדם לתפקיד ראש הממשלה) בין השנים 1814 – 1818. סבו מצד אביו היה אדם גוטלוב מולטקה, שכיהן כחבר המועצה המלכותית של דנמרק ובתפקידים נוספים באמצע המאה ה-18, בעיקר בתקופת מלכותו של פרדריק החמישי.
קריירה

מולטקה היה ידוע כבעל אחוזה בעל תכונות אנושיות חיוביות אך הוא לא בלט כדמות פוליטית יוצאת דופן. ב-1845 הוא מונה לשר האוצר. עם נפילת הממשלה האחרונה של המשטר האבסולוטי של דנמרק, פוטר אף הוא מתפקידו. אך כמה ימים מאוחר יותר הוא שוכנע להקים את הממשלה הלאומית החדשה, שכן הוא היה המתאים ביותר לתפקיד בשל מעמדו החברתי ובשל עמדותיו המתונות.
קריירה > ראש ממשלת דנמרק

הממשלה שכוננה ב-22 במרץ 1848 כונתה "ממשלת מרץ". ב-16 בנובמבר אותה שנה היא הוחלפה ב"ממשלת נובמבר" שבתורה הוחלפה ב-13 ביולי 1851 ב"ממשלת יולי", ששוב הוחלפה ב"ממשלת אוקטובר" ב-18 באוקטובר 1851, כולן בראשותו של מולטקה. ממשלה זו, שבמקור הייתה ממשלה שמרנית-ליברלית, הפכה בהדרגה להיות יותר ויותר שמרנית, הן בשל ירידת כוחם של הליברלים והן בשל לחץ מבחוץ.
ב-27 בינואר 1852 החליף כריסטיאן אלברכט בלום את מולטקה בתפקידו.
חייו האישיים

מולטקה היה נשוי פעמיים. אשתו הראשונה הייתה פרדריקה לואיז קנוט שחיה בין השנים 1797 – 1819. לאחר מותה הוא נשא לאישה את מארי אליזבט קנוט (1791 – 1851), אחותה של אשתו הראשונה ולזוג נולדו שני בנים, פרדריק וכריסטיאן.
אדם וילהלם מולטקה מת ב-15 בפברואר 1864 בקופנהגן והוא נטמן בקפלה המשפחתית בכנסייה שבעיירה קרייס.
הערות שוליים

1 2  הערך אודותיו באתר אנציקלופדיה בריטניקה
↑  Bain, Robert Nisbet (1911). "Moltke, Adam Wilhelm, Count". In Chisholm, Hugh (ed.). Encyclopædia Britannica. 18 (11th ed.). Cambridge University Press. p. 677.
| --- | --- |
בקרת זהויות :  GND: 137427069  VIAF: 81619968   WorldCat (עם VIAF): 81619968
אובירפטורוזאוריה

| אובירפטורוזאוריה |
| --- | --- |

תקופה
קרטיקון 130–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: אובירפטורוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
שם מדעי
 Oviraptorosauria ‏ברסבולד, 1976

איור של נומינגיה
אובירפטורוזאוריה (שם מדעי: Oviraptorosauria) היא קבוצה גדולה של דינוזאורים תרופודים שחיו בקרטיקון באסיה ואמריקה הצפונית.
בני קבוצה זו בלטו בזכות הגולגולת הקצרה שלהם שבקצה הכילה קסדה הדומה לקסדת קזואר וכן מקור קשיח קרני. הם היו קלים וקטנים יחסית אך הגדול שבהם - הגיגנטורפטור הגיע לאורך 8 מטר ולמשקל 1,400 ק"ג. רבים מבני קבוצה זו היו מכוסים בנוצות וייתכן שהיו קרובים לאבותיהם של העופות. גופם היה קל עם רגליים ארוכות, זרועות ארוכות וזנבות קצרים.
חלק מהם כמו האובירפטור נמצאו לצד קינים בהם נמצאו ביצים רבות, כך שהם כנראה קיננו בלהקות. הם היו אוכלי כל או אולי טרפו זוחלים קטנים יותר. אחרוני בני הקבוצה נכחדו לפני 66 מיליון שנה יחד עם אחרוני הדינוזאורים.
מיון

סוג אינסיסיווזאורוס (Incisivosaurus)
סוג Ningyuansaurus
סוג פרוטארכאופטריקס (Protarchaeopteryx)
סוג Shanyangosaurus
משפחה קאודיפטריים  (Caudipteridae)
על-משפחה קנגנתים (Caenagnathoidea)
משפחה אבימימיים (Avimimidae)
משפחה קנגנתיים (Caenagnathidae)
משפחה אובירפטוריים (Oviraptoridae)
אהובת המוות

| --- | --- |

 מידע כללי
 מאת:  בוריס אקונין
 שפת המקור:  רוסית
 תורגם לשפות:  עברית, אנגלית, צרפתית
 סוגה:  ספרות בלשית
 מקום התרחשות:  מוסקבה 
 הוצאה
 הוצאה:  ידיעות ספרים ספרי עליית הגג
 הוצאה בשפת המקור:  הוצאת "זכרוב"
 תאריך הוצאה:  2003
 מספר עמודים:  310
 עורך:  פטר קריקסונוב (המהדורה העברית)
 הוצאה בעברית
 הוצאה:  ספרי עליית הגג
 תאריך:  2013
 תרגום:  יגאל ליברנט
 סדרה
 סדרת ספרים:  תיבת פנדורין
 ספר קודם:  הכתרה 
 הספר הבא:  אהוב המוות
 
"אהובת המוות" (ברוסית: Любовница смерти) הוא ספר מאת בוריס אקונין המהווה ספר שמיני בסדרת "תיבת פנדורין". העלילה מתרחשת במקביל לאירועי "אהוב המוות".
השנה היא 1900. אֶראסְט פֶּטרוֹביץ' פַנדוֹרין, הבלש הרוסי המהולל, יועץ ממלכתי לשעבר וזה כמה שנים אישיות בלתי רצויה במוסקבה, שב לעיר הולדתו והפעם כדי לעמוד על פִּשרהּ של מגפת התאבדויות מסתורית בקרב בוהמיינים רומנטיקנים צעירים בבירתה העתיקה של הקיסרות. הוא מגלה שהחוטים מוליכים אל מועדון משוררים מסתורי, שחבריו סוגדים למוות. במהלך החקירה הוא נלכד ברִשתהּ של צעירה תמימה שהגיעה לעיר הגדולה מהפרובינציה, וחייו נתונים בסכנה. האם יחמוק פנדורין מהגורל שהועידו לו גלגלי הרולטה הרוסית, להביא על עצמו את מותו?
הספר מהווה מחווה לסערה של שייקספיר ומועדון המתאבדים של סטיבנסון וליצירות הדֶקָדֶנטיות של אוסקר ויילד, לקלסיקונים כמו א.ס. פושקין ולמשוררים המעודנים של "תור הכסף" הרוסי.
עלילה

במוסקבה נפתח מועדון "אוהבי המוות" — קהילה, שחבריה נוטלים את חייהם מרצונם בזה אחר זה. חברי המועדון מאמינים כי החיים על פני כדור הארץ הם שליחות שנועדה להעניש אותם. על אף שהסבל זמני, אין להפריע לחיים באופן שרירותי, מבלי לראות קודם את סימן המוות. כל אחד מהם שמוצא סימן זה, מיד מתאבד, תוך שהוא מותיר מאחוריו מכתב התאבדות פיוטי.
בת הפרברים מאשה מירונובה, מגיעה למוסקבה בעקבות האהוב שלה, כשהיא מקבלת את הזמנתו להצטרף לקהילה החשאית, כעת היא כבר לא מאשה, אלא קולומבינה המסתורית, היא מתחילה להתלבש באופן דקדנטי ולוקחת לעצמה נחש כחיית מחמד. עד מהרה חברי המועדון מצרפים אליהם גם אראסט פנדורין שנחוש בדעתו לשים קץ לסדרת ההתאבדויות. בנוסף אראסט פטרוביץ', שנוטל לעצמו את הכינוי הנסיך גנז'י, מנסה להבין בתוך סבך ההתאבדויות, בעזרתם של כתבים מעיתונים מקומיים, וצוות של הז'נדרמריה. לכל אחד מהם דעה משלו על המתרחש. המצב מסתבך, כשמתרחשת התאבדות אחר התאבדות, וכל אחד מהם אפוף מסתורין... ובמשחק עם המוות לא רבים יוצאים מנצחים...
הערות שוליים

↑  המדף הז'אנרי: אהובת המוות – בוריס אקונין. השמיני בסדרת תיבת פנדורין
↑  אהובת המוות באתר ספרי עליית הגג
| ספרים מאת בוריס אקונין |
| --- | --- | --- |
| ספרי תיבת פנדורין | עזאזל (סרט • סדרת טלוויזיה) • גמביט טורקי (סרט) • לוויתן • מות אכילס • משימות מיוחדות (סרט) • יועץ ממלכתי (סרט) • הכתרה • אהובת המוות • אהוב המוות • מרכבת היהלום • ין ויאנג • מחרוזת הירקן • כל העולם במה • העיר השחורה • כוכב המים • איני נפרד • פשוט מאסה • בור |  |
| ספרים נוספים | רומן ריגול (סרט) • הרפתקאות המגיסטר • פלאגיה והבולדוג הלבן (סדרת טלוויזיה) • תולדות המדינה הרוסית |  |
אובך

אובך מעל קואלה לומפור, מלזיה.
אובך בבסיס צבאי ברמת הגולן
אובך בראשון לציון, דצמבר 2010
אובך הוא תופעה בה נמצאים חלקיקים שונים כמו גרגרי חול ואבק באוויר ומקשים על הראייה והנשימה. תופעה זו מתרחשת כאשר שכבת אוויר יציבה בשם אינוורסיה מונעת מן האובך לעלות למעלה ולהתפשט, לכן הוא נשאר בשכבות נמוכות יחסית. כאשר שכבה זו נמצאת החלקיקים השונים מצטברים ויוצרים ענן מזוהם. האינוורסיה היא שכבה נמוכה, ולכן, כדי להפחית את האובך מפעלים בונים את ארובתם בגובה רב על מנת שהעשן יעבור את גובה האינוורסיה. בנוסף, האובך עשוי להגיע עם זרמי אוויר מדבריים. לדוגמה, במדינה כמו ישראל, זרמי אוויר מדבריים עשויים להגיע ממצרים (מדבר סהרה), ירדן, סעודיה ועוד. האוויר עם החול מגיע ושוקע בישראל עד אשר מגיע גשם או השתנות שכבת האינוורסיה.
ראו גם

סופת חול
ערפיח
המסגד הגדול ברמלה באובך הגדול, 8/9/15
Yellow, Black and White Group

| --- | --- |

 נתונים כלליים
 סוג:  חברת הפקות
 מייסדים:  Sangadji Tarbaev, אדוארד אילויאן 
 תקופת הפעילות:  2007–הווה (כ־17 שנים)
 חברת אם:  גזפרום מדיה
 חברות בנות:  חברת הסרטים "שמיים"   חברת Idea Fix Media   All Colors Media   חברת KeyStone Production   חברת "קינומכניקה"   חברת הסרטים Films Forever
 מיקום המטה:  מוסקבה 
 ענפי תעשייה:  קולנוע וטלוויזיה
 מוצרים עיקריים:  סרטים וסדרות טלוויזיה
  
 http://ybw-group.ru
 
Yellow, Black and White Group, מילולית: קבוצת צהוב, שחור ולבן (קבוצת YBW בקיצור) היא חברת הפקות קולנוע וטלוויזיה רוסית. מטה החברה ממוקם במוסקבה והיא עוסקת בייצור תוכניות טלוויזיה, סדרות טלוויזיה וסרטי קולנוע. השותף העיקרי של החברה במשך כעשור היה ערוץ CTC‏, אבל החברה גם הפיקה תכנים עבור ערוץ 1 הרוסי, רוסיה-1, NTV וערוצים אחרים.
הפרויקטים הטלוויזיוניים המפורסמים ביותר של החברה הם הסיטקומים "הבנות של אבא", "המטבח", "מלון אלאון" ו"האיוואנובים-האיוואנובים" ומופעי סקטץ' טלוויזיוניים שונים כמו גם, מופעים הומוריסטיים. מבין סרטי הקולנוע המצליחים של החברה הם "המטבח בפריז", "בוברוב על", "תתחפף, ואסיה", "המטבח: הקרב האחרון" ושובר הקופות "הבוגאטיר האחרון" שהרוויח למעלה ממיליארד רובלים. החברה גם הפיקה סרט פעולה היסטורי בשיתוף פעולה עם ערוץ 1 הרוסי ובתמיכת קרן הקולנוע הרוסי, הסרט "טובול" והפיקה בשיתוף פעולה איתו גם את סרט החלל "האתגר".
שם

השם של חברת ההפקה נגזר משם התוכנית הראשונה: "YBW Show" (ששודרה בטלוויזיה הקזחית). הקיצור YBW מייצג צהוב, שחור ולבן (בתרגום מאנגלית). שלושת צבעים אלה מסמלים שלושה גזעים: בתוכנית YBW Show הנחו הרוסי סטס יארושין (לבן, ממוצא אתני קווקזי), אנדרו מוואי (שחור, ממוצא אפריקאי) וסנגאז'י טרבאייב (צהוב, בעל שורשים קלמיקים, קזחים ומונגולים).
היסטוריה

בשנת 2007 סטודנטים מאוניברסיטת הידידות בין העמים של רוסיה התמודדו בק.ו.ן מטעם האוניברסיטה וקראו לנבחרת שלהם YBW Show‏ שהייתה הגרעין של החברה והפקת המקור הראשונה הייתה תוכנית בידור ששודרה בערוץ KTK הקזחי. בשנת 2008, ערוץ הטלוויזיה הרוסי STS התעניין בפורמט התוכנית והחל לשתף פעולה עם המפיקים סטס יארושין, אנדרו מוואי וסנגאז'י טרבאייב.
בשנת 2009 קבוצת צהוב, שחור ולבן השיקה את אתר האינטרנט molodejj.tv כפלטפורמה לשידור סדרות וסרטים. בנוסף לסדרות טלוויזיה, האתר מציג חומרים בלעדיים שלא שודרו בערוצי טלוויזיה, סרטוני מוזיקה ועוד. מאז 2011, למרות שחלק הארי של תוכניות הטלוויזיה באתר עדיין מורכבות ממוצרים שנוצרו על ידי קבוצת YBW, יש בה גם תכנים של קבוצת הריבוע האדום וחברות אחרות שזוכול לשדר תכנים באתר molodejj.tv‏. בשנת 2012 molodejj.tv נמכרה לחברת Gazprom-Media Digital. בסוף אוקטובר 2014, קבוצת "הריבוע האדום" הפסיקה לתמוך באתר Molodejj.tv‏. באותה שנה, לאחר הצלחה עם סרטי קולנוע באורך מלא, הוקמה חברת הבת Films Forever, העוסקת ביצירת סרטים בנפרד מחברת האם.
באוקטובר 2017, קבוצת צהוב, שחור לבן השיקה את אתר הקולנוע המקוון Start.ru‏‏. 26% מחברת Start Media LLC שמנהלת את האתר שייכים במקור לחברת Solaris Promo Production Pte Ltd שמושבה בסינגפור., לאחר חודש בנובמבר 2017 הועברו המניות לידי חברה קפריסאית שהוקמה בשם TCT Production Ltd. בחודש דצמבר, Parnas-Media LLC שנמצאת בבעלות מלאה של Gazprom-Media Entertainment TV (GPM RTV), הפכה לבעלים הבלעדי של TCT. לפיכך, Gazprom-Media Holding היא כעת בעקיפין שותף ובעלים באתר Start.ru‏.
ב-1 בינואר 2018 הושק ערוץ Super TV, כחלק מחברת Gazprom-Media, ביצירתו נטלו חלק עובדים שעזבו את קבוצת צהוב, שחור ולבן, לאחר שערוצי הטלוויזיה של CTC Media חדלו לשתף פעולה באופן הדוק עם החברה והערוץ החדש החל לייצר תוכן עצמאי בתמיכת חברת TCT Production‏.
ניהול

מנכ"ל - אלכסנדר אילין (עד 2017 - דניס ז'אלינסקי)
המפיק הכללי - אדוארד אילויאן (עד 2012 - סנגאז'י טרבאייב)
מנהל הפקה - מיכאיל טקאצ'נקו
חטיבות החברה > Yellow, Black and White Digital

Yellow, Black and White Digital היא חטיבה של קבוצת צהוב, שחור ולבן המפתחת פלטפורמות טכנולוגיות לניהול הפצה דיגיטלית ומונטיזציה של תוכן וידאו, וכן פרסום וידאו.
חטיבות החברה > All Media

All Media היא חברת הפצה המפיצה תוכן על כל הפלטפורמות הקיימות, כולל כבלים, לוויין, טלוויזיה, DVD, אינטרנט וקולנוע. החברה היא גם סוכנות רישוי לניהול מספר מותגים ידועים ברוסיה וחבר העמים. בקטלוג החברה יש סרטים וסדרות של חברות ההפקה הגדולות בעולם, החברה משתפת פעולה עם חברות רבות להפצת סרטים, ערוצי טלוויזיה, פלטפורמות אינטרנט ומפיצי DVD.
חברות בת

חברת הסרטים "שמיים"
חברת Idea Fix Media
All Colors Media
חברת KeyStone Production
חברת "קינומכניקה"
חברת הסרטים Films Forever
START.ru
פרויקטים דיגיטליים

PLADFORM.ru - מערכת אקולוגית מקצועית להפצה ומונטיזציה של וידאו מקוון
Start.ru - סטודיו ליצירה והפצת תוכן בשפה הרוסית ברחבי העולם
molodejj.tv - אתר צפייה ישירה של תוכני טלוויזיה
הערות שוליים

↑  צוות YBW הקבוצה
↑  אדוארד איליאן: "אנחנו חיים בנישואים אזרחיים עם STS" / RBC, 5 באוגוסט 2014
↑  STS משיקה סדרת טלוויזיה, המתרחשת במטבח
↑  "Скетчком «ДаЁшь молодЁжь!» отпраздновал свой первый юбилей". אורכב מ-המקור ב-2017-04-09. נבדק ב-2017-04-09.
↑  Фонд Кино раздал последние деньги
↑  "תתחפף, ואסיה!": אמבט, וודקה, מיני-פאי וקרפיון
↑  "הגיבור האחרון" הפך לסרט המכניס ביותר מבין הסרטים הרוסיים מאז תחילת השנה // sostav.ru, 7 בנובמבר 2017
↑  אדוארד איליאן
↑  ק.ו.ן לכולם: מועדון הקומדיה של קזחסטן, 11.03.2007
↑  תוכניתו של סטאס יארושין הפכה לתוכנית הטלוויזיה המובילה ביותר
↑  החברה באנציקלופדיה העסקית DK.ru‏
↑  "הריבוע האדום" התעייף מ-Molodejj
↑
↑  הושק START.ru: שירות הווידאו הראשון עם הפקה עצמאית, 13 אוקטובר 2017
↑  "Владелец «Дома-2» получил долю в проекте авторов «Кухни»". РБК.
↑  "«Газпром-Медиа» стала единственным владельцем Comedy Club". РБК.
↑  "Новый канал «Газпром-Медиа» заинтересовал 0,01% зрителей". РБК.
| אולפני קולנוע בחבר המדינות |
| --- | --- | --- |
| גוסקינו וברית המועצות | מוספילם • אולפני גורקי • אולפני רוסטוב • סויוזמולטפילם • לנפילם • אולפני יאלטה • Lendoc • Tallinnfilm • Ukranima film • Ukr Telefilm |  |
| רוסיה | קרן הקולנוע הרוסי • Amedia • Bazelevs • Weit Media • Russian World Studios • דירקציה קינו • אולפני T3 • מלניצה • Neva Film • נון-סטופ פרודקשן • Profit • Rock Films • סאחה פילם • Sreda • סנטרל פרטנרשיפ • Art Pictures Group • Comedy Club Production • Enjoy Movies • Good Story Media • Story First Production • אולפני אנימציה וורונז' • Yellow, Black and White |  |
| אוקראינה | הסוכנות הממלכתית האוקראינית לקולנוע • B&H Film Distribution Company • אולפני אודסה • אולפני רובע 95 • Film.UA • Kinorob • Animagrad • Star Media • Solar Media Entertainment • Pronto Film • MF Films • Invert pictures • TFS Production • Ukrainian Film Distribution • Kinomania • MMD UA • SVOEkino Film Distribution • UMS film |  |
| שאר חבר המדינות | בלארוספילם • Kazakh Film Studios • Moldova Film • Azerbaijan Film • ארמנפילם |  |
סנגאז'י טרבאייב, מפיק קולנוע, בעל שורשים קלמיקים, קזחים ומונגולים, ממייסדי החברה.
ערוץ CTC - השותף העיקרי של החברה בשנים 2008–2018
אוביראטן ד'אמברוזיו

| --- | --- |

 לידה:  8 בדצמבר 1932 סאו פאולו, ברזיל 
 פטירה:  12 במאי 2021 (בגיל 88) 
 מקום לימודים:  אוניברסיטת סאו פאולו (1963) 
 מנחה לדוקטורט:  Juares Ceconi 
 מוסדות:  אוניברסיטת סאו פאולו  אוניברסיטת קמפינאס 
 תלמידי דוקטורט:  Sergio Roberto Nobre, Rodney Carlos Bassanezi 
 פרסים והוקרה:  פרס קנת' או. מאי (2001)  מדליית פליקס קליין (2005) 
 
אוביראטן ד'אמברוזיו (בפורטוגזית: Ubiratan D`Ambrosio;‏ 8 בדצמבר 1932 – 12 במאי 2021) היה היסטוריון של המתמטיקה, ברזילאי, שנחשב למייסד גישת האתנומתמטיקה, מושג אותו טבע לראשונה בשנת 1985.
ביוגרפיה

ד'אמברוזיו, יליד סאו פאולו, למד מתמטיקה לתואר ראשון מאוניברסיטת סאו פאולו, ובשנת 1963 קיבל דוקטורט במתמטיקה מהאוניברסיטה. הוא לימד וחקר במספר אוניברסיטאות בארצות הברית, ביניהן אוניברסיטת בראון, אוניברסיטת מדינת ניו יורק, אוניברסיטת רוד איילנד ואוניברסיטת סטוני ברוק. בין השנים 1960 ל-1961 לימד באוניברסיטת ג'נובה שבאיטליה.
בשנת 1972 חזר לברזיל והחל לשמש כראש המכון למתמטיקה, סטטיסטיקה ומדעי המחשב באוניברסיטת מדינת קאמפינס (UNICAMP). בשנות השבעים והשמונים החל להתעניין בנושאים של ההיסטוריה והסוציולוגיה של המתמטיקה, ובגישה אשר חוקרת את המתמטיקה שהתפתחה שלא במסורת של הים התיכון (הכוללת את המוסלמים וארצות אירופה) אלא בחברות כמו דרום אמריקה ואפריקה.
בין השנים 1999 ל-2003 היה ד'אמברוזיו הנשיא של החברה הברזילאית להיסטוריה של המתמטיקה. בשנת 2005 קיבל את פרס פליקס קליין מטעם הוועד הבינלאומי להוראת המתמטיקה.
בשנת 2001 הוא זכה בפרס קנת' מאי (ביחד עם לם לאי יונג).
נפטר ב-12 במאי 2021.
אהוביה מלכין

| --- | --- |

 לידה:  1917 
 פטירה:  19 בדצמבר 2013 (בגיל 96 בערך) 
 מדינה:  ישראל 
 מקום קבורה:  בית הקברות מורשה 
 
אהוביה מלכין (מאי 1917 - ט"ז בכסלו תשע"ד, 19 בדצמבר 2013) היה סופר, עורך ואיש חינוך ישראלי.
אודות

מלכין נולד בראש פינה לאביו, שבתאי מלכין, ששימש רופא בגליל מטעם פיק"א, ולאימו רחל מלכין. שמו "אהוביה", ניתן לו על ידי מורה לזכרה של "אהובה", אחותה של אימו. הוא היה חניך המחנות העולים באותה הכשרה של מנשה הראל, ואף שימש כמזכיר של התנועה. כמו כן היה מראשוני קיבוץ בית השיטה.
מלכין שימש כקריין הראשון בשידורי קול ישראל של ההגנה בשנת 1940. הוא התגייס בשנת 1943 לפלמ"ח. הוא שירת בפלוגה ו' עד לשנת 1945, תחת פיקודו של יצחק רבין. הוא שימש במלחמת העצמאות כקצין התרבות של חזית הדרום. עם הקמת צה"ל שימש כראש ענף הסברה בצה"ל וכממלא-מקום קצין חינוך ראשי במקום יוסף קריב. הוא השתחרר בדרגת סגן-אלוף .
לאחר שחרורו שימש כמנהל חינוכי של בית-ברל. כעבור עשור פרש מהתפקיד והחל לשמש כעורך בהוצאת הספרים "עם עובד" וכן ייסד וערך את "ספרית אופקים". בשנת 1989 ייסד את כתב העת אלפיים ושימש כעורכו הראשון.
היה אחד מתשעת המייסדים של "צוות - ארגון גמלאי צה"ל", בשנת 1960.
בשנת 2007 יצא ספרו "האקטיביסט" אודות אליהו גולומב, בהוצאת עם עובד. לדבריו הרעיון לכתיבת הספר הגיע מבקשה של דוד, בנו של גולומב.
אהוביה היה נשוי לשרה, בתו של הסופר זלמן יצחק אנכי.
הערות שוליים

↑  אתר "Billiongraves"
↑  אהוביה מלכין, טעות דפוס, דבר, 4 במרץ 1977
| --- | --- |
בקרת זהויות :  NLI: 987007300425605171  BnF: cb161659630 (data)  ISNI: 0000 0000 7328 7162  LCCN: n83126266  SUDOC: 240221222  VIAF: 62921419   WorldCat (עם VIAF): 62921419
אוסקר מול

| --- | --- |

אוסקר ומרג מול
 לידה:  21 ביולי 1875 בז'ג, רפובליקת פולין 
 פטירה:  19 באוגוסט 1947 (בגיל 72) ברלין, שטח הכיבוש הסובייטי בגרמניה 
 מקום קבורה:  Friedhof Zehlendorf 
 מקום לימודים:  Académie Matisse 
 תקופת הפעילות:  1890–1947 (כ־57 שנים) 
 בן או בת זוג:  מרג מול (1906–1947) 
 צאצאים:  Brigitte Würtz 
 
אוסקר מול (בגרמנית: Oskar Moll‏; 21 ביולי 1875 – 19 באוגוסט 1947) היה צייר גרמני, חבר הזצסיון הברלינאי. ידוע בעיקר בזכות נופיו, דיוקנאותיו ותמונות טבע דוממות מעט מופשטות.
קורות חיים

בתחילה למד ביולוגיה בשווייץ, אך גם לימד את עצמו לצייר והחליט להמשיך באמנות כקריירה. לאחר ששהה זמן מה במינכן, נסע לברלין, שם הפך לעוזר בסטודיו של לוביס קורינת. בשנת 1906 התחתן עם הפסלת והציירת מרגרטה הפנר. בשנה שלאחר מכן הם נסעו לפריז, שם הכיר את אנרי מאטיס. הוא, אשתו מרגרטה וחברם הנס פורמן השתתפו ביצירת האקדמיה של מאטיס קצרת הימים. במהלך המלחמה הוא חי בברלין והיה בין הראשונים בקבוצת נובמבר. הוא היה גם חבר בזצסיון הברלינאי.
בשנת 1918 הוא הפך לפרופסור באקדמיה הממלכתית לאומנויות ומלאכות ברסלאו. הוא ירש את אוגוסט אנדל כמנהל בשנת 1925 וכיהן עד לסגירתו בשנת 1932, בעקבות גזירות החירום שהוציא היינריך ברונינג.
לאחר מכן עבר ל אקדמיה לאמנות, אך היה שם רק שנה אחת כאשר הושמץ וסולק בשל היותו אמן של "אמנות מנוונת". [1] תערוכה מתוכננת של עבודותיו נסגרה על ידי הממשלה הנאצית בשנת 1935. שנתיים לאחר מכן הוחרמו שלושים וחמש מעבודותיו והוצגו בתערוכת האמנות המנוונת שארגן משרד התעמולה במינכן ב 1937.
בשנת 1936 הוא ומרגרטה הפכו מתבודדים בברלין. ביתם והסטודיו, יחד עם ציורים רבים, חלקם של מאטיס ופיקאסו, נהרסו במהלך הפצצה אווירית בשנת 1943. הם ניסו למצוא מקלט בעיר הולדתו, אך נאלצו לחזור לברלין בשנת 1945 כאשר הצבא האדום כבש את האזור הזה.
הוא נפטר בברלין ב 1947
גלריה

סלעים
חתול ועציץ
נוף דרומי עם מפעל
עירום עם מניפה
ביתו ברי'גיט באדום
נוף עם טחנת רוח
נשים ליד הנהר
חמניות ליד החלון
נוף הררי
הערות שוליים

↑  Siegfried Salzmann (1994), "Moll, Oskar", Neue Deutsche Biographie (NDB) (in German), 17, Berlin: Duncker & Humblot, pp. 739–740
↑  Oskar Moll, www.oskarmoll.de
↑  Oskar Moll Projekt
| --- | --- |
בקרת זהויות :  PLWABN: 9810559740805606  BNE: XX1068648  GND: 118583328  ISNI: 0000 0000 8359 7404  LCCN: nr94016500  NKC: xx0076771  NTA: 070812136  RKD: 56729  SUDOC: 07159244X  ULAN: 500008246  VIAF: 15561846   WorldCat (עם VIAF): 15561846 
אוסקר מול, הבית של תרזה קרונס בדובלינג
Slow Down (שיר של סלינה גומז)

Slow Down (בעברית: האט או לְמַתֵן) הוא סינגל שהוקלט על ידי הזמרת-יוצרת האמריקאית סלינה גומז, מתוך אלבום הבכורה שלה, Stars Dance. השיר יצא לאור ב-13 באוגוסט 2013, על ידי חברת התקליטים הוליווד רקורדס, כסינגל השני והאחרון מתוך אלבום הבכורה.
השיר הגיע למקום הראשון במצעד שירי הדאנס קלאב.
רקע וכתיבה

השיר נכתב על ידי לינדי רובינס, ג'וליה מייקלס, נילס הולוול-דאר, דייוויד קוניסיו ופרדי וקסלר והופק על ידי הקטארקים, קוניסיו ונילס הולוול-דאר. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות.
וידאו קליפ

הווידאו קליפ הרשמי של השיר פורסם ב-20 ביולי 2013, חודש לאחר צאתו כסינגל. הקליפ צולם בפריז, צרפת במאי באותה השנה, בבימויו של פיליפ אנדלמן. הקליפ הופץ לראשונה דרך ערוץ ה-Vevo הרשמי של סלינה גומז. בקליפ ניתן לראות את גומז במרצדס-בנץ 600 (W100), תוך שהיא רוקדת ברחובות העיר פריז.
נכון לפברואר 2022, מונה הצפיות של הקליפ עומד על למעלה מ-384 מיליון צפיות.
הופעות חיות

גומז ביצעה את השיר בסיבובי ההופעות "Stars Dance Tour" ו"Revival Tour".
ב-25 ביולי 2013 ביצעה את השיר כחלק מאירוח בתחנת הרדיו iHeartRadio. את השיר ביצעה כחלק מסט שירים שכלל גם את השירים "Save the Day" ,"Birthday" ,"Love You like a Love Song" ו-"Come & Get It"
ב-15 בנובמבר 2013 ביצעה גומז את השיר בתוכנית המציאות האמריקאית The X Factor.
ב-28 בנובמבר 2013 ביצעה גומז את השיר כחלק מסט שירים במופע המחצית של ליגת ה-NFL בחג ההודיה לצד השירים "Like a Champion" ו-"Come & Get It".
בתאריכים ה-2, ה-8, ה-13 וה-14 בדצמבר 2013 ביצעה גומז את השיר כחלק ממחרוזת שירים בסדרת המופעים השנתית ג'ינגל בל במופעים שהתקיימו בדאלאס, אוורט, ניו יורק סיטי ובוסטון.